Заниманията/2 уч.часа/ се проведоха от 17.30 до 19.00ч. във вайбър групата на Театрална школа "Детско царство".

1 час: Тема: Рецитация на стихове за България, за надеждата, за приятелството.

Домашна задача: Заснемане на видеоклипове- рецитация.

2 час: Тема: Имитациите. Изтегляне на жребий.  Домашна задача: Заснемане на видео.

А ето и стиховете:

ОБИЧ

АВТОР: ДОРА ГАБЕ

Нашето небе е тъй дълбоко,  
нашите звезди са тъй големи  
и земята наша е безкрайна,  
а се сбира цялата в сърце ми!

Ти ли, моя майчице направи  
тая обич толкова голяма,  
че света във нея се побира,  
че в света на нея равна няма?

Че прегръщам с обичта си, майко,  
нашата земя, с цветя покрита,  
с пресен дъжд на пладне оросена  
и с дъга, на златен сърп извита.

Че ми греят право във сърцето:  
златно слънце, ниви позлатени,  
утрин рано сребърна зорница,  
в топла вечер облаци червени!

Нашето небе е тъй дълбоко,  
нашите звезди са тъй големи  
и земята наша е безкрайна,  
а се сбира цялата в сърце ми...

Джани Родари

„ **Надежда**“

*Ако можех да имам едно*

*магазинче със две полички,*

*бих продавал… познайте какво?*

*— Надежда. Надежда за всички.*

*„Купете! С отстъпка за вас!*

*Всеки трябва надежда да има!“*

*И на всеки бих давал аз,*

*колкото трябва за трима.*

*А на тоз, който няма пари*

*и само отвънка поглежда,*

*бих му дал, без да плаща дори,*

*всичката своя надежда.*

„**Песен за приятелството**“

[Една песен за ПРИЯТЕЛСТВОТО. Текстът е на Лиляна Димова, а музиката на Светослав Лобошки.](http://www.bis.bg/entry.php?id=802886)

ПРИЯТЕЛСТВО  
  
За приятелството трябва да се борим всеки ден.  
То е свято като хляба, от съдбата подарен.  
Колко хубаво е само да усещаш ей така   
До сърцето друго рамо и протегната ръка.  
  
Припев:  
Приятелство, обичано приятелство,  
на тебе всичко се дължи.  
Затуй те пазим вечно от предателство  
и от обиди и лъжи.  
  
Казват братството е свято само в този свят голям,  
ала нямаш ли приятел, ти сред хората си сам.  
Затова помни: когато със усмивки и лъжи   
предаде те твой приятел, много повече боли!  
  
Припев: ...

Речитатив:  
За приятелството трябва да се борим всеки ден.  
То е всято като хляба, от съдбата подарен.

ОТЕЧЕСТВО ЛЮБЕЗНО

Автор :Иван Вазов

*Отечество любезно, как хубаво си ти!*

*Как чудно се синее небето ти безкрайно!*

*Как твоите картини меняват се омайно!*

*При всеки поглед нови, по-нови красоти:*

*тук весели долини, там планини гиганти,*

*земята пълна с цвете, небето със брилянти…*

*Отечество любезно, как хубаво си ти!*

###### II

*Коя земя от теб е по-пъстра, по-богата?*

*Ти сбираш в едно всички блага и дарове:*

*хляб, свила, рози, нектар, цветя и плодове,*

*на Изтокът светлика, на Югът аромата;*

*горите ти са пълни с хармония и хлад,*

*долините с трендафил, гърдите с благодат.*

*Коя земя от теб е по-пъстра, по-богата?*

Край на формуляра

„ ИМИТАЦИИТЕ“ Е ШОУ НА ЖИВО. ТЪЙ КАТО НЕ МОЖЕ ДА СЕ ПРОВЕДЕ, УЧЕНИЦИТЕ ИЗТЕГЛИХА НОМЕР ОТ 1 ДО 14 И ПОЛУЧИХА РОЛИ ЗА ИМИТАЦИЯ. НАПЪТСТВАМ ГИ В ГРУПАТА ИЛИ ЛИЧНО. ОЧАКВАМ ТЕХНИТЕ ВИДЕА. В ТЯХ ЩЕ ВИДИМ ПЕВЦИ, МУЗИКАНТИ, ИЗВЕСТНИ ЛИЧНОСТИ. С РЕКВИЗИТ, ГРИМ И ТЕКСТ ПО ТЕХЕН ИЗБОР. РОДИТЕЛИ ПРИЛОЖИХА ВИДЕО ОТ МИНАЛОГОДИШЕН ФОРМАТ И СНИМКИ. НОВИТЕ ПОПЪЛНЕНИЯ В ШКОЛАТА НАПРЕДВАТ. ОЦЕНКИТЕ ОТ ТЕСТА, ПРОВЕДЕН НА 21.03 Е ЕДНА ПЕТИЦА И 13 ШЕСТИЦИ.